Cafe de oasis ขึ้นชื่อว่าเป็นร้านกาแฟที่บรรยากาศดี เงียบ สงบ ให้ความรู้สึกว่าอยู่ใกล้ชิดธรรมชาติ ด้วยการตกแต่งที่ลงตัว หากใครมาจะรู้สึกผ่อนคลายเป็นแน่ แต่ไม่ใช่เพียงแค่นั้นที่คาเฟ่เดอโอเอสิสจะทำให้เราประทับใจ ...
     แต่รสสัมผัสในการบริโภคยังสามารถทำให้เราประทับใจได้ไม่รู้ลืม นอกเหนือจากทางร้านจะมีเมนูเครื่องดื่ม ชา กาแฟ น้ำผลไมเ สมูทตี้ต่างๆแล้ว เมนูอาหารของที่นี่ก็ไม่เป็นรองเช่นกัน เริ่มกันที่อาหารเช้าที่มีเมนูให้เลือกมากมาย แต่ทีเด็ดอาหารเช้าที่คาเฟ่เดอโอเอซิสคือ "All day breakfast" ไม่ว่าคุณจะตื่นตอนไหนมาเมื่อไหร่ คุณสามารถสั่งอาหารเช้าทานได้
     นอกจากนี้ยังมีเมนูอาหารจานเดียว สำหรับเป็นมื้อกลางวันอีกด้วย เช่น สปาเกตตี้เบคอน ข้าวผัดธัญพืช ผัดซีอิ๊ว ผัดไท ฟังชื่อแล้วเหมือนเป็นเมนูพื้นๆ แต่ลองสั่งรับประทานดูแล้วจะรู้ว่าอร่อยจริงๆ หากอิ่มของคาวแล้วอย่าลืมของหวานที่มีทั้งเค้กสารพัดชนิด ทางร้านบอกว่าเป็นเบเกอรี่โฮมเมด คือทำเค้กเองทั้งหมด หรือใครอยากเบาๆด้วยสโคนสักชิ้นที่เสริฟมาพร้อมแยมสตอเบอรี่ข้นๆกับวิปครีมสีขาว จิบกับชาร้อนสักถ้วย แค่นี้ก็ทำให้เรามีความสุขแล้วละคะ
     ใครว่างลองแวะไปลิ้มรสทั้งบรรยากาศและอาหารนะคะ เป็นไงมาเล่าสู่กันฟังด้วยคะ ขอให้ทุกคนที่อ่านEnjoy eating ทุกคนนะคะ ^_^
